Στα νησιά Τερκς και Κέικος διενεργούνται βουλευτικές εκλογές.

Η Βουλή (House of Assembly) αποτελείται από μόνο ένα σώμα και αποτελείται από 21 συνολικά μέλη, εκ των οποίων τα 15 εκλέγονται από το λαό για 4 χρόνια. Οι τελευταίες εκλογές διεξήχθησαν το 2021.

Εκλογές
-------

Βουλευτικές εκλογές έγιναν τα έτη 1797, 1798, 1799, 1800, 1801, 1802, 1803, 1804, 1849, 1962, 1965, 1968, 1969, 1972, 1976, 1980, 1984, 1988, 1991, 1995, 1999, 2003, 2007, 2012 , το 2016 και το 2021.

Πρόσφατες εκλογές (2021)
------------------------

Κύριο λήμμα: Γενικές εκλογές στα Τερκς και Κέικος 2021

Ιστορικό εκλογών
----------------

Τα μέλη του νομοθετικού συμβουλίου εκλέγονται σε μονοεδρικές εκλογικές περιφέρειες.

### 1976

Στις 29 Σεπτεμβρίου 1976 έγιναν βουλευτικές εκλογές για την ανάδειξη των 11 μελών του Νομοθετικού Συμβουλίου. Παρότι η Προοδευτική Εθνική Οργάνωση (PNO) συγκέντρωσε τον μεγαλύτερο αριθμό ψήφων, το Δημοκρατικό Κίνημα του Λαού (PDM) έγινε το μεγαλύτερο κόμμα στο νομοθετικό συμβούλιο, κερδίζοντας τις 5 από τις συνολικά 11 έδρες. Έπειτα από τις εκλογές, το PDM σχημάτισε κυβέρνηση συνασπισμού με τη συμμετοχή δύο ανεξάρτητων, με τον αρχηγό του PDM Τζέιμς Αλεξάντερ Τζορτζ Σμιθ Μακάρτνεϊ να γίνεται ο πρώτος πρωθυπουργός των νησιών.

### 1980

Στις επόμενες εκλογές στις 4 Νοεμβρίου 1980 το αντιπολιτευόμενο Προοδευτικό Εθνικό Κόμμα (PNP) κέρδισε τη νίκη με 8 από τις συνολικά 11 έδρες στο νομοθετικό συμβούλιο.

### 1984

Η νίκη του 1980 για το Προοδευτικό Εθνικό Κόμμα του ανώτερου υπουργού Νόρμαν Σόντερς επαναλήφθηκε στις εκλογές που διεξήχθησαν στις 29 Μαΐου 1984. Το PNP κατέλαβε ξανά τις 8 από τις 11 έδρες του νομοθετικού συμβουλίου και στο Kew North Caicos, εξέλεξε την πρώτη γυναίκα βουλευτίνα στα νησιά, τη Ροζίτα Μπάτερφιλντ.

### 1988

Η επόμενη εκλογική αναμέτρηση στα νησιά έγινε στις 3 Μαρτίου 1988 και νικητής αναδείχθηκε το Δημοκρατικό Κίνημα της αντιπολίτευσης, με 11 έδρες από τις συνολικά 13 στο νομοθετικό συμβούλιο. Ήταν οι πρώτες εκλογές μετά την αναστολή του συντάγματος μεταξύ των ετών 1986 και 1988. Είχε προηγηθεί η απομάκρυνση του πρωθυπουργού Νόρμαν Σόντερς τον Μάρτιο του 1985 και η σύλληψή του ως υπόπτου για εμπόριο ναρκωτικών (αργότερα κρίθηκε ένοχος και καταδικάστηκε σε φυλάκιση) και η παραίτηση του επόμενου ανώτερου υπουργού Ναθάνιελ Φράνσις, ο οποίος παραιτήθηκε τον Ιούλιο του 1986 έπειτα από κατηγορίες για διαφθορά , αποτέλεσμα κοινοβουλευτικής έρευνας. Ανώτερος υπουργός ανάλαβε μετά τις εκλογές ο αρχηγός του PDM Όσβαλντ Σκίπινγκς. 

### 1991

Με τη συμμετοχή 26 υποψηφίων έγιναν οι γενικές εκλογές στις 3 Απριλίου 1991. Κέρδισε το αντιπολιτευόμενο Προοδευτικό Εθνικό Κόμμα (PNP), κερδίζοντας 8 έδρες από τις συνολικά 13. Ο αρχηγός του PNP Γουάσινγκτον Μίσικ έγινε ανώτερος υπουργός.

### 1995

Έπειτα από τις εκλογές που διεξήχθησαν στις 2 Φεβρουαρίου 1995 το Δημοκρατικό Κίνημα του Λαού (PDM) της αντιπολίτευσης κέρδισε 8 έδρες επί συνόλου 13 στη βουλή. Ο ηγέτης του PDM Ντέρεκ Χιού Τέιλορ ανέλαβε ανώτερος υπουργός.

### 1999

Γενικές εκλογές διεξήχθησαν στις 4 Μαρτίου 1999. Το αποτέλεσμα ήταν η νίκη του κυβερνώντος κόμματος PDM, με 9 έδρες από τις συνολικά 13 στο νομοθετικό συμβούλιο.

### 2003

Συνολικά 26 υποψήφιοι διεκδίκησαν τις 13 έδρες του νομοθετικού σώματος στις εκλογές στις 24 Απριλίου 2003. Το αρχικό αποτέλεσμα έδωσε τη νίκη στο PDM, κερδίζοντας 7 έδρες. Ωστόσο, με απόφαση δικαστηρίου ακυρώθηκαν τα αποτελέσματα στις περιφέρειες South Caicos North και Five Cays Providenciales. Το αντιπολιτευόμενο PNP κέρδισε αμφότερες τις έδρες στις επαναληπτικές εκλογές που ακολούθησαν και σχηματίστηκε κυβέρνηση με ανώτερο υπουργό τον Μάικλ Μίσικ.

### 2007

Συνταγματικές αλλαγές έγιναν το 2006, με σημαντικότερη την μετονομασία του νομοθετικού σώματος από Νομοθετικό Συμβούλιο σε Συνέλευση (House of Assembly). Το 2007 επανεξελέγη ο πρωθυπουργός Μάικλ Μίσικ έπειτα από τη νίκη του κυβερνώντος Προοδευτικού Εθνικού Κόμματος (PNP) στις 9 Φεβρουαρίου 2007, με 13 έδρες από τις συνολικά 15 στη βουλή.

ε • σ | Κόμματα | Ψήφοι | % | Έδρες (μεταβολή σε σύγκριση με τις προηγούμενες εκλογές) |
| --- | --- | --- | --- |
| Προοδευτικό Εθνικό Κόμμα (PNP) | 3.609 | 60,83 | 13 (+7) |
| Δημοκρατικό Κίνημα του Λαού (PDM) | 2.320 | 39,10 | 2 (-5) |
| Ανεξάρτητοι | 4 | 0,07 | 0 (Νέο) |
| **Σύνολο** (συμμετοχή 86,02% - εγγεγραμμένοι 6.897) | 6.010 | **100,00** | **15** (+2) |
| Πηγή: Caribbean Elections |

### 2012

Το 2009 η βρετανική κυβέρνηση επέβαλε άμεση διοίκηση επί των νήσων μετά την έρευνα που αποκάλυψε ενδείξεις για κυβερνητική διαφθορά. Η κυβέρνηση των νησιών ανεστάλη επί δύο έτη και ο διορισμένος από τη Βρετανία κυβερνήτης ανέλαβε την εκτελεστική εξουσία του εδάφους.
Νέες εκλογές ανακοινώθηκαν για το 2012 μετά την πρόοδο που παρατηρήθηκε από τον Βρετανό υπουργό Εξωτερικών Γουίλιαμ Χέιγκ σε ένα φιλόδοξο πρόγραμμα μεταρρυθμίσεων.

Ένα νέο σύνταγμα τέθηκε σε ισχύ στις 15 Οκτωβρίου 2012. Οι όροι των εκλογών διατυπώθηκαν στο νέο σύνταγμα.

Το Προοδευτικό Εθνικό Κόμμα PNP κέρδισε τις εκλογές που διεξήχθησαν στις 9 Νοεμβρίου 2012, εξασφαλίζοντας 8 έδρες έναντι 7 για το PDM. Ωστόσο το PDM συγκέντρωσε τις περισσότερες ψήφους στο σύνολο της επικράτειας.

| Κόμμα | Ηγέτης | Περιφέρεια | At-large | Σύνολοέδρες | +/– |
| --- | --- | --- | --- | --- | --- |
| Ψήφοι | % | Έδρες | Ψήφοι | % | Έδρες |
| Δημοκρατικό Κίνημα του Λαού | Ρούφους Γιούινγκ | 3.164 | 50,13 | 4 | 15.431 | 50,71 | 3 | 7 | +5 |
| Προοδευτικό Εθνικό Κόμμα | Όσβαλντ Σκίπινγκς | 2.833 | 44,87 | 6 | 14.764 | 48,52 | 2 | 8 | –5 |
| Προοδευτικό Κόμμα του Λαού | Χάρολντ Τσαρλς | 310 | 4,91 | 0 | – | – | – | 0 | Νέο |
| Ανεξάρτητοι | 4 | 0,06 | 0 | 233 | 0,77 | 0 | 0 | 0 |
| Άκυρα/λευκά | 82 | – |  | – | – | – | – | – |
| **Σύνολο** | **6.393** | **100** | **10** | **30.428** | **100** | **5** | **15** | **0** |
| Πηγή: TCI News, TCI News |

### 2016

Κύριο λήμμα: Γενικές εκλογές στα Τερκς και Κάικος (2016)
Οι πιο πρόσφατες εκλογές έγιναν στις 15 Δεκεμβρίου 2016. Το αποτέλεσμα ήταν μια νίκη για το Λαϊκό Δημοκρατικό Κίνημα (PDM), με την Σαρλίν Καρτράιτ-Ρόμπινσον να γίνεται η πρώτη γυναίκα πρωθυπουργός. Μετά τις εκλογές, ο απερχόμενος πρωθυπουργός Ρούφους Γιούινγκ παραιτήθηκε από την ηγεσία του Προοδευτικού Εθνικού Κόμματος (PNP) και εγκατέλειψε την πολιτική.

Παραπομπές
----------

1. ↑  General Election Results - 29 September 1976 Αρχειοθετήθηκε 2016-12-23 στο Wayback Machine. Caribbean Elections
2. ↑  General Election Results - 4 November 1980 Αρχειοθετήθηκε 2016-12-23 στο Wayback Machine. Caribbean Elections
3. ↑  General Election Results - May 1984 Αρχειοθετήθηκε 2016-12-23 στο Wayback Machine. Caribbean Elections
4. ↑  General Election Results - 3 March 1988 Αρχειοθετήθηκε 2016-12-23 στο Wayback Machine. Caribbean Elections
5. ↑  Indicted Minister Quits Post Αρχειοθετήθηκε 2016-12-21 στο Wayback Machine. Sun Sentinel, 23-3-1985
6. ↑  U.s. Fears Drug Trade Will Heat Up As Economy In Caribbean Worsens Αρχειοθετήθηκε 2016-12-21 στο Wayback Machine. Sun Sentinel, 19-3-1995
7. ↑  Turks and Caicos government dissolved UPI, 25-7-1986
8. ↑  General Election Results - 3 April 1991 Αρχειοθετήθηκε 2016-12-23 στο Wayback Machine. Caribbean Elections
9. ↑  General Election Results - 2 February 1995 Αρχειοθετήθηκε 2016-12-23 στο Wayback Machine. Caribbean Elections
10. ↑  General Election Results - 4 March 1999 Αρχειοθετήθηκε 2016-12-23 στο Wayback Machine. Caribbean Elections
11. ↑  General Election Results - 24 April 2003 Αρχειοθετήθηκε 2016-12-23 στο Wayback Machine. Caribbean Elections
12. ↑  General Election Results - 9 February 2007 Αρχειοθετήθηκε 2016-12-23 στο Wayback Machine. Caribbean Elections
13. ↑  UK imposes Turks and Caicos rule BBC News, 14-8-2009
14. ↑  Foreign Secretary statement announces elections in the Turks and Caicos Islands Foreign & Commonwealth Office
15. ↑  Governor Todd Signs Constitution Proclamation Turks & Caicos Weekly News Online
16. ↑
17. ↑  New date announced for Turks and Caicos general election Αρχειοθετήθηκε 2016-11-04 στο Wayback Machine. Jamaica Observer, 31 Οκτωβρίου 2016
18. ↑  Turks and Caicos elects first female premier Αρχειοθετήθηκε 2016-12-20 στο Wayback Machine. Caribbean News Now, 16-12-2016
19. ↑  Defeated Dr. Rufus Ewing resigns as PNP leader; quits politics Αρχειοθετήθηκε 2016-12-21 στο Wayback Machine. Sun TCI, 17 Δεκεμβρίου 2016